Diari Oficial de la Generalitat Valenciana


Sumari del DOGV 8974, del 14-12-2020 (2020/10891)

RESOLUCIÓ de 9 de desembre de 2020, de la Direcció General Operativa, per la qual es publiquen la llistes d'aspirants declarats aptes i no aptes en la prova de renovació del personal del servei específic d'admissió del 26 de novembre de 2020.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10249


Data del document
:   09-12-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 9 de desembre de 2020, de la Direcció General Operativa, per la qual es publiquen la llistes d'aspirants declarats aptes i no aptes en la prova de renovació del personal del servei específic d'admissió del 26 de novembre de 2020. [2020/10967]  
Per la Resolució de 5 d'octubre de 2020, de la Secretaria Autonòmica de Seguretat i Emergències (DOGV 8924, 13 d'octubre), es van aprovar les bases generals i la convocatòria de la prova de la primera renovació de l'acreditació del personal del servei específic d'admissió dels aspirants declarats aptes el desembre de 2012 i desembre de 2016.  
  
Aquesta prova, d'acord amb l'article 2 d'aquesta resolució, està destinada a les persones aspirants declarades aptes en les resolucions de 12 de desembre de 2012 i 19 de desembre de 2016, així com a aquelles que, havent de renovar, no van poder presentar-se a la respectiva prova de renovació efectuada en el seu moment.  
Així mateix, d'acord amb l'article 8, una vegada finalitzada la prova, la Secretaria Autonòmica de Seguretat i Emergències farà pública la relació d'aspirants que l'han superada. La comissió avaluadora farà públiques les llistes d'aspirants qualificats «aptes» als taulers d'anuncis de les tres províncies, així com en qualsevol altre lloc que es considere convenient per a la millor difusió. D'igual manera, la indicada llista es publicarà en el Diari Oficial de la Generalitat Valenciana.  
  
Per tot això, i d'acord amb l'article 8 abans esmentat en relació amb l'article 13 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a la qual es refereix l'article 11 de la Resolució de data 5 d'octubre de 2020, el llistat d'aspirants qualificats aptes (annex I d'aquesta resolució) i no aptes (annex II), una vegada efectuada la correcció de la prova psicotècnica del dia 26 de novembre de 2020, per als aspirants que tenien el dret a renovar la seua acreditació del servei específic d'admissió.  
  
  
Segon  
Els aspirants considerats no aptes podran interposar contra aquesta decisió un recurs d'alçada davant el secretari autonòmic de Seguretat i Emergències, en el termini d'un mes des de la publicació d'aquesta resolució en el Diari Oficial de la Generalitat Valenciana.  
  
Tercer  
En el termini d'un mes computat des de la publicació de la present resolució, els aspirants declarats aptes podran presentar en les dependències de la Direcció General Operativa de la Secretaria Autonòmica de Seguretat i Emergències a Alacant, Castelló i València, una fotografia de grandària carnet, per a l'expedició de l'acreditació del servei específic d'admissió. En el cas que no l'aporten en aquest termini, l'acreditació s'expedirà amb la foto anterior.  
L'aspirant aprovat haurà de comunicar a la Direcció General Operativa, de la Secretaria Autonòmica de Seguretat i Emergències, si desitja rebre l'acreditació per correu o per lliurament personal.  
Per a la retirada d'aquesta acreditació serà necessari abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, la persona interessada haurà d'acreditar, així mateix, el pagament previ d'aquesta taxa davant l'òrgan competent per a l'expedició.  
  
València, 9 de desembre de 2020.- El director general d'Operativa: Adolfo Sanmartín Besalduch.